Otto Carius

Otto Carius (27 Mei 1922 - 24 Januari 2015) merupakan seorang komander kereta kebal Jerman yang berkhidmat bersama Wehrmacht semasa Perang Dunia II. Beliau bertempur di Medan Timur pada 1943 dan 1944 dan di Medan Barat pada 1945. Carius dianggap sebagai "panzer ace", beberapa sumber memujinya dengan memusnahkan lebih daripada 150 kereta kebal musuh, walaupun Carius, dalam temu bual mendakwa beliau mempunyai rekod sekitar 100 buah kereta kebal dimusnahkan atau kurang. Ini juga disebabkan oleh fakta bahawa beliau tidak mengira kereta kebal yang dimusnahkan sebagai komander, dan sebaliknya hanya sebagai penembak. Beliau adalah penerima Salib Kesateria Salib Besi dengan Daun Oak.

Perang Dunia II
Carius lulus dari sekolah pada 1940, setahun selepas bermulanya Perang Dunia Kedua. Beliau menyertai tentera dan hanya diterima selepas dua kali ditolak kerana tidak layak untuk perkhidmatan tentera kerana masalah kurang berat badan. Beliau pertama kali berkhidmat dalam infantri sebelum menjadi sukarelawan untuk cawangan Panzer; bapanya merujuk kepada kereta kebal sebagai "perangkap maut logam." Carius telah dipindahkan ke Batalion Panzer Berat ke-502 pada 1943 dan bertempur di sektor utara Medan Timur.

Pada awal 1945 beliau dilantik sebagai komander kompeni Jagdtiger dari Batalion Anti-kereta kebal Berat ke-512, yang pada masa itu terlibat dalam pertempuran di Medan Barat. Pada 8 Mac 1945, Kompeni Ke-2 diarahkan ke barisan hadapan berhampiran Siegburg, di mana ia mengambil bahagian dalam pertahanan Rhine menentang tentera Amerika yang menyeberangi sungai, dengan kejayaan yang terhad. Akhirnya, selepas terperangkap dalam Poket Ruhr di timur Rhine, beliau mengarahkan semua Jagdtigernya dimusnahkan untuk menghalang pasukan musuh daripada menawan mereka secara utuh dan kemudian menyerah diri kepada Tentera AS pada 7 Mei. Dia dibebaskan dari kurungan pada 21 Mei, dua minggu kemudian.

Beliau dianggap sebagai "panzer ace", dikreditkan dengan memusnahkan lebih daripada 150 kereta kebal musuh; kebanyakan rekod pemusnahannya adalah di Medan Timur. Beliau mendakwa dalam autobiografinya bahawa krew penembaknya menembak jatuh pesawat Soviet yang menyerang kereta kebal mereka, berkemungkinna jenis IL-2 dengan meriam utama Tiger I 88mm pada akhir 1943 di Medan Timur.

Kehidupan pasca perang
Selepas perang, Carius belajar bidang farmasi di Universiti Heidelberg dan menubuhkan sebuah farmasi yang dinamakannya "Apotheke Tiger" sebagai penghormatan kepada kereta kebal Tiger. Dia juga mengarang buku tentang pengalaman perangnya yang dipanggil "Tigers in the Mud", yang dikeluarkan pada tahun 1960. Carius mengendalikan farmasinya sehingga bersara pada tahun 2011. Dia meninggal dunia pada 24 Januari 2015 pada usia 92 tahun.

Karya
 Tigers in the Mud: The Combat Career of German Panzer Commander Otto Carius. Mechanicsburg, PA: Stackpole Books. . Buku ini telah diadaptasi menjadi manga oleh Hayao Miyazaki.

Anugerah
 Salib Besi (1939) Kelas Kedua (15 September 1942) & Kelas Pertama (23 November 1943)
 Salib Kesatria Salib Besi dengan Daun Oak
 Salib Kesateria pada 4 Mei 1944 sebagai Leutnant dari Pasukan Simpanan dan ketua platun dalam 2./schwere Panzer-Abteilung 502
 Daun Oak ke-535 pada 27 Julai 1944 sebagai Leutnant Simpanan dan ketua 2./schwere Panzer-Abteilung 502
Lencana Panzer dalam Gred 2 Perak (15 Julai 1944) & Gred 3 (1 September 1944)
Lencana Luka dalam Hitam (8 Julai 1941), dalam Perak (15 Disember 1943) & dalam Emas (11 September 1944)

Lihat juga
 Michael Wittmann
 Kurt Knispel

Rujukan

Petikan

Bibliografi

Pautan luar
 Otto Carius – Hitler’s Tank Ace. Opinion about Americans. Biography and Facts 
Tigers in the mud, book read out loud, Youtube

Kelahiran 1922
Kematian 2015
Orang dari Zweibrücken
Komander Panzer
Penerima Salib Kesatria Salib Besi dengan Daun Oak
Ahli farmasi Jerman
Alumni Universiti Heidelberg
Tawanan perang Jerman dalam Perang Dunia II yang dipegang oleh Amerika Syarikat
Autobiografi Jerman
Penulis tentera Jerman
Pegawai Tentera Jerman Perang Dunia II